एमाले–माओवादी केन्द्रका शीर्ष नेताबीच भेट भइरहँदा दुवै पार्टीका दोस्रो तहका नेताहरू सत्ता बाँडफाँटको कसरत गरिरहेका थिए । समानुपातिक निर्वाचन प्रणालीको मतगणना अन्तिम चरणमा पुगेसँगै भारी बहुमतले अघि रहेका यी दुई पार्टी राष्ट्रपति, उपराष्ट्रपति, प्रधानमन्त्री, मन्त्री, सभामुख र उपसभामुख चयनमा लागेका हुन् । यद्यपि, दुवै पार्टीका नेताहरू सत्ता बाँडफाँटको छलफलबारे औपचारिक मुख खोल्न चाहँदैनन् । एमाले नेताहरूसँग छलफलमा जुटिरहेका माओवादी केन्द्रका एक नेता भन्छन्, “आगामी सत्ताको बाँडफाँट कसरी गर्ने भनेर छलफल प्रारम्भ भएको छ । तर, मोटामोटी मात्र टुंगो लागेको छ ।”
